钦定古今图书集成/明伦汇编/氏族典/第375卷 > 《凌迪知万姓统谱》 > 董扶
## 钦定古今图书集成/明伦汇编/氏族典/第375卷 > 《凌迪知万姓统谱》 > 董扶

按《后汉书董扶传》：“扶字茂安，广汉绵竹人。少游太学，
事同郡杨厚，学图谶。还家。前后宰府十辟，公车三征，
再举贤良方正、博士有道，皆称疾不就。灵帝时，大将
军何进荐扶，征拜侍中。扶私谓太常刘焉曰：‘京师将
乱，益州分野有天子气’。焉信之，遂求为益州牧。扶亦
为蜀郡属国都尉，相与入蜀。后一岁，帝崩，天下大乱”，
乃去官还家，年八十二卒。后刘备称天子于蜀，皆如
《扶言》。